وماكو يوم يمر ما يجي على بالي
اعاود اذكر ايامي وكل لحظة عشتها معاه
اكول ليش تركني الغالي وشلون اعيش عمري بلياه
حبيته حب جنون وقلبي اتعلق بيه
بس ما ظنيته يخون وينسى حبي ويرميه
من كل قلبي حبيته ونسيت كل الحزن والهم
لو طلب عمري لانطيته بس هو ما اهتم
ابد ما همه حبي وما همه كل هالناس
وتركني وحدي بدربي لان ماكو بقلبه احساس
رجع يتوسل بيه ويقولي احبج صدكيني
كتله بعد ما بيه ارجوك بوحدي خليني
كتله ابعد وانساني ولا تظن ارجعلك يوم
لان حبك حيل بجاني ونساني طعم النوم